
EXTRACTO da Resolución do 27 de outubro de 2026 do conselleiro maior, pola que se ordena a publicación do Acordo do Pleno do Consello de Contas de Galicia, do 20 de outubro de 2026, polo que se aproban as bases reguladoras  e da convocatoria do I Certame Literario “Integridade nas aulas: cada decisión conta”, destinado ao alumnado de educación secundaria obrigatoria e bacharelato dos centros educativos de Galicia.

BDNS (Identifc.): 

De conformidade co previsto nos artigos 17.3.b) e 20.8a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pódese consultar na Base de datos nacional de subvencións (BDNS) (http://www.pap-minhap.bdnstrans/index).

Primeiro.- Persoas beneficiarias

Alumnado matriculado no curso 2026-2027 en educación secundaria obrigatoria ou bacharelato nos centros educativos da Comunidade Autónoma de Galicia

Segundo.- Obxecto

Promover entre o alumnado dos centros educativos a reflexión e a sensibilización sobre a importancia da integridade na sociedade civil e nas súas relacións coas administracións públicas, a través da creación literaria.

Terceiro.- Bases reguladoras

Acordo do Pleno do Consello de Contas, do 20 de outubro de 2026 de aprobación das bases reguladoras e da convocatoria do I Certame Literario “ Integridade nas aulas: cada decisión conta”, destinado ao alumnado de educación secundaría e bacharelato  dos centros educativos de Galicia.

Cuarto.- Modalidades, premios e financiamento

Establécense dúas modalidades segundo o nivel de ensino, cun premio en cada unha:


a) Educación secundaria obrigatoria: Bono para a adquisición de libros
b) Bacharelato: Bono para a adquisición de libros

O premio para o autor ou autora de cada traballo gañador consistirá nun bono para a adquisición de libros por importe de 300,00 Euros.

O gasto imputarase  con cargo á aplicación orzamentaria 02.01.111C.221.99 do orzamento do Consello de Contas de Galicia para o exercicio 2026.

Quinto.- Prazo de presentación.

O prazo iniciase ao día seguinte ao da publicación desta convocatoria  no Diario Oficial de Galicia e rematará o 15 de novembro de 2026.

Santiago de Compostela, 20 de outubro de 2026
Juan Carlos Aladro Fernández
Conselleiro maior do Consello de Contas de Galicia

